b'\n_START_ARTICLE_\nKuznetsk\n_START_PARAGRAPH_\nKuznetsk (russisk: \xd0\x9a\xd1\x83\xd0\xb7\xd0\xbd\xd0\xb5\xcc\x81\xd1\x86\xd0\xba) er en by i Penza oblast i Russland. Den ligger rundt 110\xc2\xa0km \xc3\xb8st for Penza. Innbyggertall: 92\xc2\xa0050 (folketelling 2002), 98\xc2\xa0588 (folketelling 1989).\n_START_SECTION_\nHistorie\n_START_PARAGRAPH_\nKuznetsk er nest etter Penza den eldste byen i Penza oblast. Allerede p\xc3\xa5 1600-tallet eksisterte det en bosetning p\xc3\xa5 dette stedet ved navn Narysjkino (russisk: \xd0\x9d\xd0\xb0\xd1\x80\xd1\x8b\xd1\x88\xd0\xba\xd0\xb8\xd0\xbd\xd0\xbe). I 1780 fikk bosetningen byrettigheter og sitt n\xc3\xa5v\xc3\xa6rende navn, Kuznetsk. P\xc3\xa5 denne tid var byen senter for distriktet Kusnetsk i Saratov gubernija.\n_START_SECTION_\nN\xc3\xa6ringsliv\n_START_PARAGRAPH_\nViktige omr\xc3\xa5der i byens n\xc3\xa6ringsliv er elektroteknikk, lysindustri og skoproduksjon. Det finnes ogs\xc3\xa5 kjemiske bedrifter og n\xc3\xa6ringsmiddelkombinater i byen.'